armvectores/hy_wikipedia_2023 huggingface dataset:
Բենի Բլանկո

Բենջամին Լևին, (անգլ.՝ Benjamin Levin, մարտի 8, 1988(1988-03-08), Ռեսթոն (Վիրջինիա), Ֆեյրֆաքսի շրջան, Վիրջինիա, ԱՄՆ), ավելի հայտնի է Բենի Բլանկո (անգլ.՝ Benny Blanco) բեմական մականունով։ Ամերիկյան ռեփեր, երաժիշտ, երգերի հեղինակ և երաժշտական պրոդյուսեր։ Քեթի Փերրիի («California Gurls», «Teenage Dream»), Maroon 5-ի («Moves like Jagger», «Payphone»), Բրիթնի Սփիրսի («Circus»), Թայո Քրուզ («Dynamite»), Կեշա («Tik Tok»), Gym Class Heroes («Stereo Hearts», «Ass Back Home»), Wiz Khalifa («Work Hard, Play Hard», «No Sleep»), Trey Songz-ի («Heart Attack») համար նա եղել է պրոդյուսեր և գրել է երգեր։
Կարիերայի սկզբին Բլանկոն աշխատոլ է Dr. Luke-ի հետ, ինչպես նաև համագործակցել Shellback-ի, Ռայն Թեդերի, Բրունո Մարսի, Նիքի Մինաժի, Ուիլս Դեմոնդի, Մայք Պոզների, Մաքս Մարտինի, Շոն Փոլի և Փոլ Էպվորտի հետ։


== Սկավառակագրություն ==


=== Սինգլներ ===
Ներքևում ներկայացված են սինգլները, որոնք հայտվել են թոփ 10-ում և հասել են մեծ բարձունքների Billboard Hot 100-ում, Hot 100 Airplay-ում (Radio Songs) և/կամ UK Singles Chart-ում։

2008: «I Kissed a Girl» (Քեթի Փերրի) #1
2008: «Hot n Cold» (Քեթի Փերրի) #1
2008: «Circus» (Բրիթնի Սփիրս)
2009: «Don't Trust Me» (3OH!3) #1
2009: «Tik Tok» (Կեշա) #1
2010: «Eenie Meenie» (Շոն Քինգսթոն և Ջասթին Բիբեր)
2010: «Blah Blah Blah» (Կեշա)
2010: «Your Love Is My Drug» (Կեշա) #1
2010: «My First Kiss» (3OH!3 և Կեշա)
2010: «California Gurls» (Քեթի Փերրին և Սնուփ Դոգ) #1
2010: «Please Don’t Go» (Մարկ Պոզներ)
2010: «Dynamite» (Տայո Կրուզ)
2010: «Teenage Dream» (Քեթի Փերրի) #1
2010: «We R Who We R» (Կեշա) #1
2011: «Blow» (Կեշա)
2011: «No Sleep» (Wiz Khalifa)
2011: «Stereo Hearts» (Gym Class Heroes и Ադամ Լևին) #1
2011: «Ass Back Home» (Gym Class Heroes)
2011: «Moves Like Jagger» (Maroon 5 и Քրիստինա Ագիլերա) #1
2012: «Payphone» (Maroon 5 և Վիզ Խալիֆա) #1
2012: «Work Hard, Play Hard» (Վիզ Խալիֆա)
2012: «Heart Attack» (Թրեյ Սոնգզ)
2012: «Die Young» (Կեշա) #1
2012: «Diamonds» (Ռիհաննա) #1
2013: «Cannonball» (Լիա Միշել)


== Պարգևներ և առաջադրում ==


== Ծանոթագրություններ ==
Ժելեզնովի առանձնատուն

Ժելեզնովի առանձնատուն (ռուս.՝ Усадьба Железнова), 19-րդ դարի վերջում (1892-1895) ռուսական վերածննդի ճարտարապետության ոճով եկատերինբուրգցի ճարտարապետ Դյուտելի կառուցած առանձնատուն (ըստ այլ աղբյուրների` Ա. Բ. Տուրչևիչի կառուցած): Պատվիրատուի անունն անհայտ է։ Ալեքսեյ Անֆինոգենովիչ Ժելեզնովը առանձնատունն ավելի ուշ է ձեռք բերել. ոչ մի փաստ չկա, որ նա Զլատոուստովսկի փողոց է տեղափոխվել 1907 թվականից առաջ։ Առանձնատան որոշ մասեր կառուցված են աղյուսից և փայտե փորագրության տպավորություն են թողնում։ Տունը նման է ռուսական կարմիր աղյուսե աշտարակատան, հիշեցնում է Ն. Գ. Իգումովի առևտրական տունը՝ յարոսլավցի ճարտարապետ Նիկոլայ Պոզդեևի աշխատանքները։
Կառույցը համարվում է տարածաշրջանային նշանակության ճարտարապետության հուշարձան։
Առանձնատան համալիրը բաղկացած է կողաշենքով գլխավոր տնից, բակից և դարպասներով լայն պարսպից։ 19-րդ դարի վերջում այստեղ եղել է մարմարե շատրվանով հարուստ պարտեզ, որն իջել է դեպի գետը։ Այժմ այգին ընդարձակվել է, շատրվանը չի աշխատում։ Առանձնատունն ընդգրկված է «Եկատերինբուրգ քաղաք» մունիցիպալ ձևավորման տարածքում գտնվող մշակութային ժառանգության օբյեկտների ցանկում։
Մինչ հեղափոխությունը, տունը պատկանել է հարուստ գործարար Ա. Ա. Ժելեզնովին, որը զբաղվում էր ոսկու հանքարդյունաբերությամբ, ինչպես նաև վառոդի և դինամիտի վաճառքով։ Ժելեզնովը ձիերի և հրաձգության սիրահար էր, ղեկավարում էր Եկատերինբուրգի ձիավարողների միությունը, անձամբ մասնակցում էր Եկատերինբուրգում, Տյումենում և նույնիսկ Պետերբուրգում անցկացվող ձիարշավներին։
Հեղափոխությունից հետո տանը սեփականատերերը բազմիցս փոխվել են. սկզբում այն զբաղեցրել են անարխիստները, հետո այնտեղ կազմավորվել է զորամաս, այնուհետև շենքն անցել է Կրթության ժողովրդական կոմիսարիատի իրավասության ներքո, այնտեղ գործել է հենաշարժիչ համակարգի և լսողության խանգարումներ ունեցող երեխաների համար նախատեսված թիվ 93 դպրոցը։ Հայրենական պատերազմի տարիներին Ժելեզնովի տուն Մոսկվայից տարհանվել է Պ. Շտերնբերգի անվան պետական աստղագիտական ինստիտուտը։

Շենքի նկուղում, հինգ մետրանոց բարձր աղյուսային պատերի ետևում, երթևեկության ճառագայթներից հեռու տեղավորել են Ճշգրիտ ժամանակի ծառայության ժամանակաչափերը, որն այն ժամանակ ղեկավարել է Մ. Ս. Զվերևը։ Հետպատերազմյան շրջանում շենքը նորից անցել է հանրային կրթությանը` մինչև Պատմության և հնագիտության ինստիտուտի ստեղծումը։
1988-2013 թվականներին այս շենքում է գտնվել Ռուսաստանի գիտությունների ակադեմիայի Ուրալի մասնաճյուղի պատմության և հնագիտության ինստիտուտը։
2018 թվականի հունվարի 17-ին հրամանագիր է ստորագրել հուշարձանը կոնցեսիայով տարածքային նշանակության ճարտարապետության հուշարձանի հանձնման մասին` վերանորոգման և բուտիկ-հյուրանոց ստեղծելու նպատակով։ Որպես կոնցեսիոներ հանդես է գալիս «ՍտրոյԻնվեստ» ընկերությունը։ Սվերդլովսկի մարզում նախագծի զարգացումը և կոնցեսիոն պայմանագրի նախապատրաստումը իրականացվել է «Կենտրոնական Ուրալի զարգացման կենտրոնի» կողմից։
Ա. Ա. Ժելեզնովի առանձնատունը գտնվում է Ռոզա Լյուքսեմբուրգի  (մինչև 1919 թվականը՝ Զլատոուստովսկայա) 56 հասցեում։


== Ծանոթագրություններ ==
Բրիտանի Դենիել

Բրիտանի Դենիել (անգլ.՝ Brittany Daniel, մարտի 17, 1976(1976-03-17), Գեյնսվիլ, Ֆլորիդա, ԱՄՆ), ամերիկացի դերասանուհի է, դերասանուհի Սինտի Դենիելի քույրը։ Դերասանուհին ծնվել է Ֆլորիդա նահանգի Գեյնսվիլ քաղաքում։ Իր առաջին դերը նա խաղացել է Swan’s Crossing սերիալում։ Աշխատել է այնպիսի դերասանների հետ, ինչպիսիք են՝ Լեոնարդո ԴիԿապրիոն և Մարկ Ուոլբերգը։
Քարակզաքիս

Քարակզաքիսը գիշատիչ կաթնասուն է կզաքիսայիններ ընտանիքից (Mustelidae)։ Կզաքիսներից ամենատարածվածն է Եվրոպայում և կզաքիսների միակ տեսակն է, որը չի վախենում ապրել մարդկային բնակավայրերի մոտ։


== Արտաքին կառուցվածք ==
Մարմնի երկարությունը 45–54 սմ է, պոչինը՝ 27–37 սմ, կենդանի զանգվածը՝ 2,5 կգ։


== Տարածվածություն ==
Քարակզաքիսը բնակում է Եվրասիայի մեծ մասը։ Իր արեալը ձգվում է Պիրենեյան թերակղզուց մինչև Մոնղոլիա և Հիմալայները։


== Կենսակերպ ==
Քարակզաքիսն ակտիվ է երեկոյան և գիշերը (ամռանը՝ նաև ցերեկը)։


== Սննդառություն ==
Սնվում է կրծողներով, սողուններով, երկկենցաղներով, միջատներով, թռչուններով և նրանց ձվերով ու ձագերով, նաև բուսական կերով։


== Բազմացում ==
Բազմանում է տարին 1 անգամ, ունենում 3–5 ձագ։ 7 շաբաթական ձագերը կարողանում են ինքնուրույն որս անել, ապա բաժանվում են ծնողներից և ինքնուրույն կյանք վարում։


== Քարակզաքիսը և մարդը ==
Մորթին արժեքավոր է։ Ունի որսարդյունագործական նշանակություն։


== Գրականություն ==
Ronald M. Nowak։ Walker's Mammals of the World. Johns Hopkins University Press, 1999 ISBN 0-8018-5789-9


== Հղումներ ==
Կզաքիսայիններ
Վելիկայա Պոբոյնա

Վելիկայա Պոբոյնա (ուկրաիներեն՝ Велика Побійна), գյուղ Ուկրաինայի Խմելնիցկիի մարզի Դունաևցիի շրջանում։
2001 թվականի տվյալներով Վելիկայա Պոբոյնա գյուղում բնակվում էր 1 149 մարդ։ Բնակավայրը զբաղեցնում է 30238 կմ² տարածք։ Բնակչության խտությունը կազմում էր 38 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լիխտենբերգ (Վերին Ֆրանկոնիա)

Լիխտենբերգ (գերմ.՝ Lichtenberg), կոմունա Գերմանիայում, Բավարիայի տարածքում։
Ենթարկվում է Վերին Ֆրանկոնիայի վարչական շրջանին։ Գտնվում է Հոֆ շրջանի տարածքում։ Բնակչությունը 2010 թվականի դեկտեմբերի 31-ի տվյալներով կազմում է 1101 մարդ։ Զբաղեցնում է՝ 9,47 կմ² տարածք։ Պաշտոնական կոդ 09 4 75 146։


== Մշակույթը ==
Տարիներ շարունակ քաղաքում ապրում և ապրում էր հայտնի ջութակահար Անրի Մարտո:Նրա անունով է կոչվել (գերմ.՝ Henri-Marteau-Platz) հրապարակը, իսկ 
2002 թվականից Լիխտենբերգում անցկացվում է Անրի Մարտոյի անվան միջազգային ջութակահարների մրցաշար։


== Ծանոթագրություններ ==


== Արտաքին հղումներ ==
Պաշտոնական կայք
Սվետլիչանսկի գյուղական խորհուրդ (Խարկովի մարզ)

Սվետլիչանսկի գյուղական խորհուրդ  (ուկրաիներեն՝ Світличненська сільська рада), Ուկրաինայի Խարկովի մարզի Զոլոչևսկի շրջանում։
2001 թվականի տվյալներով Սվետլիչանսկի գյուղական խորհրդում բնակվում էր 937 մարդ։ Բնակավայրը զբաղեցնում է 64.75 կմ² տարածք։ Բնակչության խտությունը կազմում էր 14.47 մարդ/կմ²։ Խորհրդում կա 5 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Կրյոզո

Կրյոզո կամ Լը Կրյոզո (ֆր.՝ Le Creusot), քաղաք կենտրոնական Ֆրանսիայում, Բուրգունդիայի պատմական շրջանի Սոն և Լուար դեպարտամենտում։ Հիմնադրվել է XVIII դարի վերջին։


== Աշխարհագրություն ==
Կրյոզոն գտնվում է Փարիզից 280 կմ դեպի հարավ-արևելք, Դիժոնից 75 կմ դեպի հարավ-արևմուտք, Մակոնից 65 կմ դեպի հարավ-արևմուտք։ Կրյոզոն դեպարտամենտի երրորդ խոշոր քաղաքն է Շալոն-սյուր-Սոն, Մակոն քաղաքներից հետո։ Բնակչության թիվը կազմում է 23, 207 մարդ (2008 թվականի դրությամբ)։


== Տնտեսություն ==
Նախկին հանքարդյունաբերական քաղաքն այժմ համարվում է հատուկ պողպատների արտադրության, մեքենաշինական (ArcelorMittal, Schneider Electric, Alstom մետաղագործական ընկերություններ) և ռազմական արդյունաբերության կենտրոն։ Կրյոզոյի մոտ արդյունահանվում է քարածուխ։
1990-ական թվականներին զարգանում է տուրիստական ուղղվածությունը։ Գլխավոր տեսարժան վայր է համարվում «Parc des Combes» զբոսայգին։
Կրյոզոն նաև համարվում է Բուրգունդիայի երկրորդ կրթական կենտրոնը (Դիժոնից հետո) իր համալսարանական թաղամասերով՝ կամպուսով։


== Քույր-քաղաքներ ==
 Բոր, Սերբիա
 Բլիսկաստել, Գերմանիա, 1959 թվականից
 Ռումիա, Լեհաստան
 Մայդանպեկ, Սերբիա


== Ծանոթագրություններ ==
Այ Յու

Այ Յու (ռուս.՝ Ай-Ю), գետ Ռուսաստանում, հոսում է Կոմի Հանրապետությունում։ Գետաբերանը տեղակայված է Լոպ Յու գետի աջ ափին՝ 6 կմ հեռավորության վրա։ Գետի երկարությունը 13 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Վիչեգդա, գետի ենթաավազանը՝ ավազանի վտակ Վիչեգդա։ Գետի ավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020200112103000018402
Հիդրոլոգիական ուսումնասիրությունների կոդը - 103001840
Ավազանի կոդը - 03.02.02.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կրասիլովսկոե

Կրասիլովսկոե (ուկրաիներեն՝ Красилівське), գյուղ Ուկրաինայի Ժիտոմիրի մարզի Նովգորոդ-Վոլինսկի շրջանում։ Հիմնադրվել է 1890 թվականին։
2001 թվականի տվյալներով Կրասիլովսկոե գյուղում բնակվում էր 141 մարդ։ Բնակավայրը զբաղեցնում է 0,85 կմ² տարածք։ Բնակչության խտությունը կազմում էր 165,88 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ներքին Ճապոնական ծով

Ներքին Ճապոնական ծով (ճապ.՝ 瀬戸内海 Սետո-Նայկայ), ծովերի և նեղուցների՝ ծովային ավազանների համակարգ Հոնսյու, Կյուսյու և Սիկոկու կղզիների միջև։ Խաղաղ օվկիանոսին միացած է Կիի և Բունգո, Ճապոնական ծովին՝ Սիմոնոսեկի նեղուցներով։ Երկարությունը՝ 445 կմ է, լայնությունը՝ մինչև 55 կմ, խորությունը՝ 20-60 մ (առավելագույնը՝ 241 մ)։ Հայելու մակերեսը՝ 21 827 կմ²։


== Կլիմա ==
Մակերեսին ջրի միջին ջերմաստիճանը փետրվարին մոտ 16 °C է, օգոստոսին՝ մոտ 27 °C, աղիությունը՝ 30-34°/00։ Ափերը կտրտված են։
Շատ են կղզիները։ Ճապոնիայի ներքին ջրային ուղին է։ Կա ձկնորսություն։ Գլխավոր նավահանգիստներն են Կոբեն, Օսական, Մոձին, Սիմոնոսեկին, Կուրեն (ռազմածովային բազա է)։


== Պատկերասրահ ==

		
		
		
		


== Ծանոթագրություններ ==
(6868) Սեյաույեդա

(6868) Սեյաույեդա (անգլ.՝ Seiyauyeda), աստերոիդ աստերոիդների հիմնական գոտում։ Հայտնաբերվել է 1992 թվականի ապրիլի 22-ին Յոշիո Կուշիդայի և Օսամու Մուրամացուի կողմից Յացուգատակեյում։
Միջին հեռավորությունը Արեգակից կազմում է 2,661543 ա. մ., առավելագույնը մոտենում է 2,2637 ա. մ. հեռավորության վրա և հեռանում 3,0594 ա. մ.։ Արեգակի շուրջ մեկ ամբողջական պտույտ է կատարում 1585,98 երկրային օրվա ընթացքում, իր ուղեծրով շարժվելով միջինում 0,226989 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,38° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6868) Սեյաույեդա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
We Ride

«We Ride» (հայերեն՝ Մենք միասին կլինենք), բարբադոսցի երգչուհի Ռիհաննայի երրորդ սինգլը՝ նրա երկրորդ ստուդիական A Girl like Me ալբոմից (2006), որը թողարկվել է 2006 թվականի օգոստոսի 21-ին։


== Երգի մասին ==
«We Ride»-ը գրվել է Մակեբա Ռիդիկի, Միքել Սթորլեր Էրիքսենի և Թոր Էրիկ Հերմանսենի կողմից և արտադրվել է Էրիքսենի և Հերմանսենի կողմից՝ թողարկվելով Էրիքսենի և Հերմանսենի StarGate թիմի բեմական անվան տակ։ Ռիհաննան MTV-ում Corey Moss-ին տված հարցազրույցում բացատրել է «We Ride» երգի՝ որպես ալբոմի երրորդ սինգլ ընտրելու պատճառները։ Ռիհաննան հայտարերել է, որ լեյբլին և մենեջմենթին հարցնելու փոխարեն նա նայել է iTunes–ում՝ տեսնելու, թե որն է իր ամենաշատ ներբեռնված երգը «SOS» ալբոմի առաջին սինգլից և «Unfaithful»–ից հետո և հայտարարել է, որ «We Ride»-ը երրորդն է իր ժողովրդականությամբ։ Նա ասել է՝ «Իմ բոլոր երգերից, որոնք թույլատրված են վաճառքի  iTunes–ում, «We Ride» երրորդն էր «SOS»–ից և «Unfaithful»–ից հետո․․․Սա լավ հետադարձ կապ է, այնպես որ՝ ես ուզում եմ երկրպագուներին տալ այն, ինչ իրենք են ուզում»։ «We Ride»–ը թողարկվել է 2006 թվականի օգոստոսի 21-ին որպես ամերիկյան ռադիոյի երրորդ սինգլ և 2006 թվականի հոկտեմբերին և նոյեմբերին՝ եվրոպական որոշ տարածքներում՝ որպես CD-սինգլ։ 2006 թվականի հոկտեմբերի 30–ին Ավստրալիայում երգը թողարկվել է որպես մինի ալբոմ (EP), որում ներառված էին «We Ride» և «Unfaithful» սինգլները։


== Հիթ-շքերթներ ==


== Հավաստագրումներ ==
 Since May 2013, RIAA certifications for digital singles include on-demand audio and/or video song streams in addition to downloads.


== Թողարկման պատմություն ==


== Ձայնագրության մասնակիցներ ==


=== ձայնագրություն ===
Ձայնագրվել է Battery Studios–ում, Նյու Յորք, Նյու Յորք (նահանգ)։ Ձայնագրման ստուդիա՝ Loft, Բրոնքսվիլլ, Նյու Յորք՝ Blue Wave Studio, Բարբադոս և Hinge Studios, Չիկագո, Իլինոյս։


=== անձնակազմ ===
Երգեր՝ Մակեբա Ռիդիկ, Միքել Էրիքսեն, Թոր Էրիկ Հերմանսեն
Արտադրություն՝ StarGate
Վոկալ նախագծում և ձայնագրում՝ Միքել Էրիքսեն, Ալ Հեմբերգեր, Ջեյմս Աուվերտեր
Տեղեկություն՝ Ֆիլ Թան
Վոկալ արտադրություն՝ Էվան Ռոջերս, Կարլ Շտուրկեն
Գործիքներ՝ Միքել Էրիքսեն, Թոր Էրիկ Հերմանսեն
Երգեցողություն և բեք վոկալ՝ Ռիհաննա


== Ծանոթագրություններ ==
Վոոսե (այլ կիրառումներ)

Վոոսե անունը կամ տերմինը կարող է վերաբերել հետևյալ հոդվածներին․

Վոոսե - գյուղ Էստոնիայի Հանիլա շրջանի կազմում։
Վոոսե - գյուղ Էստոնիայի Անիյա շրջանի կազմում։
Փատնեմ շրջան (Միսսուրի)

Անվան այլ կիրառումների համար տե՛ս՝ Փատնամ (այլ կիրառումներ)Փատնեմ շրջան (անգլ.՝ Putnam County), ԱՄՆ Միսսուրի նահանգի 114 վարչական միավորներից մեկը։ Ընդհանուր տարածությունը 1.342 կմ² է, բնակչությունը՝ 4.979 մարդ (2010 թ. տվյալներով)։ Շրջկենտրոնն է Յունիոնվիլ բնակավայրը։ Կազմավորվել է 1843 թ.։
Hands

«Hands», տարբեր արտիստների կողմից կատարված սինգլ, որը նվիրված է Օռլանդոյում տեղի ունեցած զանգվածային սպանությանը։ Գրվել է Ջասթին Թրենթերի, Ջուլիա Միշելսի և BloodPop-ի կողմից, պրոդյուսերներն են՝ Մարկ Ռոնսոնը ու BloodPop: Երգից ստացված ամբողջ հասույթը փոխանցվել է զոհվածների ընտանիքներին։ Երգի ստեղծման գաղափարն առաջացել է Թրենթերի մոտ՝ դեպքից մեկ օր հետո։
24 արտիստ մասնակցել է «Hands» երգի ստեղծմանը, որը թողարկվել է 2016 թվականի հուլիսի 6-ին՝ թվային ներբեռնման ֆորմատով։ Interscope Records լեյբլը դարձավ թողարկման  հովանավորը։ Երգի ստեղծմանը օգնեց նաև GLAAD լեյբլը։


== Պատմություն ==
«Hands» երգի ստեղծման աշխատանքները սկսվել են Օռլանդոյի զանգվածային սպանությունից մեկ օր հետո՝ Թրենթերի կողմից։ Billboard ամսագրին տված հարցազրույցում, Թրենթերը նշել է, որ նրանք հատուկ աշխատանք են տարել, թե ամեն երաժիշտին, որ մասը պետք է հատկացնել և, որ մասում նրա ձայնը հնչեղ կլինի։ Երգը թողարկվել է թվային ներբեռնման ֆորմատով, 2016 թվականի հուլիսի 6-ին։ Interscope Records լեյբլը թողարկել է GLAAD-ի հետ համագործակցելով։ Երգի ձայնագրմանը բացակա էին Արիանա Գրանդեն, Թեյլոր Սվիֆթը, Դեմի Լովատոն, Ռաշել Պլատեն և Fifth Harmony-ն։


== Արտիստներ ==

Աղբյուր՝ Billboard


== Երգացանկ ==


== Չարթեր ==


== Թողարկման պատմություն ==


== Ծանոթագրություններ ==


== Արտաքին հղումներ ==
Official video on YouTube
Lyrics of this song at Lyrics Translate.
Equality Florida Action, Inc. Funds Transparency Statement
Կալինինի մարզ

Կալինի մարզ, մարզ ՌԴ կազմում։ Կազմվել է 1935 թ.-ի հունվարի 29-ին։ Տարածությունը 84, 1 հզ.կմ2 է, բնակչությունը՝ 
1649 հզ. (1979 թ.-ի տվյալներով)։ Բաժանվում է 36 շրջանի, 
ունի 22 քաղաք, 29 քտա։ Կենտրոնը՝ Կալինին։ 1966 թ.-ի դեկտեմբերի 6-ին Կալինինի մարզը պարգևատրվել է
Լենինի շքանշանով, ֆաշիստների դեմ կռվում կայուն և խիզախ լինելու համար։
Գտնվում է Վոլգայի վերին ավազանում։ Մարզի արևմուտքում Վալդայան բարձրությունն է (200—300 մ), հարավ արևմուտքում իրար հաջորդող մանրաբլրային թմբաշարերով և զանդրային հարթություններով Արևմտյան Դվինայի դաշտավայրն
է, որի արևելյան մասն ունի հարթավայրային
ռելիեֆ։ Մարզի հարավ արևելքում Վերին Վոլգայի դաշտավայրն է (100—150 մ)։ Օգտակար հանածոներից կան տորֆ, գորշ
 ածուխ, շինարարական կավ, ավազ, կրաքար, հանքային ներկերի պաշարներ։ 
Կլիման չափավոր ցամաքային է։ Հունվարի միջին ջերմաստիճանը — 8, 5°Օից
մինչև — 10, 5 °C է, հուլիսինը՝ 17°Շ-ից
18 °C։ Տարեկան տեղումները՝ 550—750 մմ, 
վեգետացիոն շրջանը՝ 120—133 օր։ Գետերն են Վոլգան (Վազուզա, Տվերցա, 
Կալինինո
Տմա, Շոշա և այլ վտակներով), Արևմտյան Դվինան, Մստան։ Կան 500-ից ավելի
լճեր (խոշորը Սելի գետն է)։ Վոլգայի վրա
կառուցված են Իվանկովի, Ուգլիչի, Ռիբինսկի, Ցնայի վրա՝ Վիշնևոլոցկի ջրամբարները։ Գերակշռում են ճմապոդզոլային, պոդզոլային, պոդզոլակավային, ճահճային հողերը։ Անտառները գրավում են
տարածքի 36% ֊ը, մարգագետինները՝ 
22, 3%-ը, ճահիճները՝ 9%֊ը։ Բնորոշ կենդանիներն են որմզդեղնը, եվրոպական
այծյամը, գորշ արջը, գայլը, աղվեսը, 
թռչունների շատ տեսակներ։ 
Հիմնականում ռուսներ են, բնակվում են
նաև կաբելներ և այլք։ Միջին խտությունը
1 կմ2 վրա 20 մարդ է, քաղաքային բնակչությունը՝ 63% (1975 թ.-ի տվյալներով)։
Խոշոր քաղաքներն
են Կալինինը, Վիշնի վոլոչյոկը, Ռժևը, Կիմրին, Տորժոկը, Բոլոգոյեն։ Կալինինի մարզում զարգացած է վերամշակող արդյունաբերությունը։ Մարզի ինդուստրացմանը նպաստել է աշխարհագրական հարմար դիրքը Մոսկվա և Լենինգրադ արդյունաբերական
խոշոր կենտրոնների միջև։ Զարգացած է
էներգետիկական, մեքենաշինական, անտառային, փայտամշակման, թեթև և սննդի, թաղանթանյութի-թղթի արդյունաբերությունը։ Կալինինի մարզը մտնում է Կենտրոնական
էներգահամակարգի մեջ։ Գործում են Կալինինի, Վիշնի Վոլոչյոկի և այլ ԶԷԿ-եր, 
Կոնակովոյի ՊՇԷԿ-ը։ Մովետական իշխանության տարիներին ստեղծվեց քիմիական և
նավթաքիմիական արդյունաբերություն։
Գյուղատնտեսությունն ունի վուշագործական-անասնապահական ուղղություն։ Զբաղվում են նաև կարտոֆիլի, հացահատիկի, 
բանջարեղենի մշակությամբ։ Հիմնականում մշակում են վուշ, որն ունի միութենական նշանակություն։ Զարգացած է կաթնամսատու անասնապահությունը։ Երկաթուղիների երկարությունը 1, 8
հզ. կմ է, կարևոր մայրուղիներն են Մոսկվա— Լենինգրադ, Մոսկվա-Ռիգա։ Զարգացած է ավտոմոբիլային, գետային, խողովակաշարային (մարզով են անցնում Մերպուխով-Լենինգրադ, Վուկտիլ-Տոր-
ժոկ գազամուղները) տրանսպորտը։ Մարզն ունի 4 բուհ, 1267 գրադարան, 5 թատրոն, 3 թանգարան, 1 պատկերասրահ, 1711
ակումբ, 2344 կինոսարք։ Հրատարակվում
է մարզային 2 թերթ։ Գործում է մարզային
ռադիոկայանը։ Մոսկվայից վերահաղորդվում են ռադիո և հեռուստահաղորդումները։ 
1975 թ.-ին հիվանդանոցային մահճակալների թիվը 21, 3 հզ. էր, բժիշկներինը՝ 
4590։ Կան առողջարաններ, հանգստյան
տներ։
Սուրեն Թովմասյան (դուդուկահար)

Անվան այլ կիրառումների համար տե՛ս՝ Սուրեն Թովմասյան (այլ կիրառումներ)Սուրեն Վարդանի Թովմասյան (1924, Երևան, Հայկական ԽՍՀ, ԱԽՖՍՀ, ԽՍՀՄ - 1999, Սախալին, Սախալինի մարզ, Ռուսաստան), հայ երաժիշտ դուդուկահար, ՀՀ վաստակավոր արտիստ։ Մյուս կատարող Սուրեններից տարբերելու համար հաճախ անվանել են «Չորնի Սուրիկ»։


== Կենսագրություն ==
Սուրեն Թովմասյանը ծնվել է 1924 թվականին Երևանում։ Որմնադիր հայրը սիում էր երաժշտություն և սրինգ էր նվագում։ Հորից սովորել է նվագել և արդեն 12 տարեկան հասակում նվագում էր վարպետ դուդուկահարների կողքին Հայաստանի ժողոգործիքների անսամբլիում (ղեկավար՝ Արամ Մերանգուլյան)։ Միաժամանակ սովորում էր և կատարաելագործվում։ Մասնակցել է Երկրորդ համաշխարհային պատերազմին, մի քանի անգամ վիրավորվել է։ Պատերազմի ավարտից հետո աշխատանքի է անցել Հայաստանի ժողովրդական երգի և պարի անսամբլում (ղեկավար՝ Թաթուլ Ալթունյան)։
Երևանի «Արևելյան երաժիշտների բյուրոյում» Սուրեն Թովմասյանը աշխատել է 25 տարի, որտեղ կրթել և դաստիարակել է շատ երիտասարդ կատարողների։
1974 թվականին մասնակցել է Սախալինում հայ երաժշտության օրերին։ 1979 թվականին «Մեր դուդուկի հորովելը. համերգի ժամանակ Սուրեն Թովմասյանը աչքի է ընկել առանձնահատուկ կատարումներով։ Ռադիոյի և հեռուստատեսության ֆոնդում ունի բազմաթիվ ձայնագրություններ։ Արժանացել է Հայաստանի Հանրապետության վաստակավոր արտիստի կոչման։


== Ծանոթագրություններ ==
Սեմիկարակորսկ

Սեմիկարակորսկ (ռուս.՝ Семикаракорск), քաղաք Ռուսաստանի Ռոստովի մարզի Սեմիկարակորսկի շրջանում։ Սեմիկարակորսկի շրջանի վարչական կենտրոնն է։ Դոնի Ռոստով քաղաքից գտնվում է 129 կմ հեռավորության վրա։
2010 թ. տվյալներով բնակչությունը կազմում է 22871 մարդ։ Հիմնվել է 1672 թ.։ Առաջին անգամ հիշատակվում է 1594 թ.։


== Արտաքին հղում ==
բնակավայրի կայքը
Սպասովկա (գյուղ, Գորոդոկի շրջան)

Անվան այլ կիրառումների համար տե՛ս՝ Սպասովկա (այլ կիրառումներ)Սպասովկա (ուկրաիներեն՝ Спасівка), գյուղ Ուկրաինայի Խմելնիցկիի մարզի Գորոդոկի շրջանում։
2001 թվականի տվյալներով Սպասովկա գյուղում բնակվում էր 349 մարդ։ Բնակավայրը զբաղեցնում է 1,27 կմ² տարածք։ Բնակչության խտությունը կազմում էր 274,8 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բևեռ (այլ կիրառումներ)

Բևեռ - բառի լայն իմաստով՝

սահման, ինչ որ բանի ծայրամաս;
ինչ որ բան, որը հակադարձ է մյուսին (երկու բևեռ)։
Ավելի կոնկրետ նշանակություններ՝

Աշխարհագրական բևեռներ
Մագնիսական բևեռներ
Ցրտի բևեռներ
Անհասանելության բևեռ
Մագնիսի բևեռ
1990․ Բրոնքսի զինվորները

1990․ Բրոնքսի զինվորները (իտալերեն՝ 1990: I guerrieri del Bronx), իտալական ֆանտաստիկ ֆիլմ-հակաուտոպիա, որը նկարահանվել է Էնցո Գ․ Կաստելլարիի կողմից։


== Սյուժե ==
1990 թվականն է։ Միացյալ Նահանգներում անարխիա է։ Օրենքը ոստիկանի մարմնավորմամբ գործում է միայն մի քանի վայրերում, մնացած տեղերում տիրապետում է ամենաթողությունը։
«Manhattan» հզոր ընկերության սեփականատիրոջ գեղեցիկ և երիտասարդ դուստրը՝ Էննը, Նյու Յորքից ընկնում է Բրոնքս, որտեղ տեր ու տիրականը ահաբեկչական տարբեր խմբավորումներ էին։ Նրա վրա հարձակվում է «Զոմբի» խմբավորումը։ Անխուսափելի բռնությունից աղջկան փրկում է բայքերների ակումբը։ Էննը սիրահարվում է բայքերների առաջնորդին, որի մականունը Թրեշ է։


== Դերերում ==
Սթեֆանի Ջիրոլամի՝ Էնն
Մարկո դի Գրեգորիո՝ Թրեշ
Վիկ Մորրոու՝ Համմեր
Քրիտոֆեր Կոննելի՝ Հոթ Դոգ
Ֆրեդ Վիլյամսոն՝ Օգր
Էլիզաբետա Դեզի՝ Վիթչ
Ռոկկո Լերո՝ Փոլ
Ջորջ Իսթման՝ Գոլեմ
Կառլա Բրայթ՝ Iron Man Leader
Ջոն Լոֆրեդո՝ Այս
Էնիո Ջիրոլամի՝ Թեդ Ֆիշեր
Էնցո Գ. Կաստելլարի՝ փոխնախագահ


== Ծանոթագրություններ ==
Շայեն շրջան (այլ կիրառումներ)

Շայեն շրջան, կարող է վերաբերել՝

Շայեն շրջան - ԱՄՆ Կանզաս նահանգի 105 վարչական միավորներից մեկը
Շայեն շրջան - ԱՄՆ Կոլորադո նահանգի 64 վարչական միավորներից մեկը
Շայեն շրջան - ԱՄՆ Նեբրասկա նահանգի 93 վարչական միավորներից մեկը
Բաղիի քար

Բաղիի քար, ժայռ Հայկական լեռնաշխարհում՝ Զանգեզուրի շրջանում՝ Եզան ուխտատեղի կոչված վայրի մոտ։ Անունը հայազգի Բաղիից, որը պարսիկ նվաճողների դեմ մղել է հերոսական կռիվ։


== Ծանոթագրություններ ==
Դուգլաս Բրավո

Դուգլաս Բրավո իսպ.՝ Douglas Ignacio Bravo Mora, մարտի 11, 1932(1932-03-11), Caburé, Ֆալկոն, Կենտրոնա-արևմտյան շրջան, Վենեսուելա - հունվարի 31, 2021(2021-01-31), Կորո, վենեսուելացի ձախ քաղաքական գործիչ, կառավարության դեմ պարտիզանական գործողություններ իրականացրած խմբավորման ղեկավար։


== Կենսագրություն ==
Ծնվել է 1932 թվականի մարտի 11-ին Ֆալկոն նահանգի Քաբուրե քաղաքում։  1946 թվականին հայրենի գյուղում հիմնել է կուսակցական երիտասարդական խումբ  և անդամագրվել Վենեսուելայի Կոմունիստական կուսակցությանը։ Նա կարևոր դեր է խաղացել արհմիությունների քարոզչության մեջ․ ակտիվորեն աջակցել է 1950 թվականին նավթագործների և 1952 թվականին ուսանողների կազմակերպած գործադուլներին՝ երկու անգամ էլ կարճ ժամանակով բանտարկվել է։ 1953 թվականին ընդունվել է Սուլի համալսարանը։ 1965 թվականին նրան հեռացրեցին խմբակցական գործունեության պատճառով (Դուգլաս Բրավոն հավատարիմ էր արմատական հակաիմպերիալիստական դիրքորոշմանը, որի տեսակետից էլ  քննադատել է ԽՍՀՄ-ին)։
1966 թվականինկ նա հիմնել է Վենեսուելայի հեղափոխության կուսակցությունը և նրա զինված թևը՝ Ազգային ազատագրության զինված ուժերը, որոնք գործունեություն էին իրականացնում Ձախ հեղափոխական շարժման հետ միասին։
Դուգլաս Բրավոն իր պարտիզանական ստորաբաժանումներում հավաքագրել է նաև Վենեսուելայի զինված ուժերի սպաներ, որոնց թվում էր երկրի ապագա նախագահ Ուգո Չավեսը՝ որին Բրավոն առաջին անգամ հանդիպել է 1980 թվականին։ 
Դուգլաս Բրավոն մասնակցել է 1992 թվականի հեղաշրջման փորձին, ձերբակալվել է, բայց մեկ տարի անց ներում է ստացել։ Չավեսի նախագահության տարիներին Բրավոն ղեկավարել է Երրորդ ուղի շարժումը, որը քննադատում էր վարչակազմին ձախ դիրքերից։


== Աշխատություններ ==
Documento de la Montaña
Carta al Comité Central
Insurrección Combinada
Amplio Teatro de Operaciones
Nueva Etapa Operativa
La Cuestión Continental
El Viraje Táctico
Una Nueva Experiencia
Problemas Militares
La otra crisis, la otra vía
Tercer Camino


== Ծանոթագրություններ ==


== Արտաքին հղումներ ==
Soberanía Entrevista a Douglas Bravo.
Douglas Bravo
Douglas Bravo: insurgente a tiempo completo - Plantabaja.com.ve
(7769) Օկունի

(7769) Օկունի (անգլ.՝ Okuni), աստերոիդ աստերոիդների հիմնական գոտում։ Հայտնաբերվել է 1991 թվականի նոյեմբերի 4-ին Սատորու Օտոմոյի կողմից Կիյոսատոյում։
Միջին հեռավորությունը Արեգակից կազմում է 2,434538 ա. մ., առավելագույնը մոտենում է 2,078 ա. մ. հեռավորության վրա և հեռանում 2,7911 ա. մ.։ Արեգակի շուրջ մեկ ամբողջական պտույտ է կատարում 1387,47 երկրային օրվա ընթացքում, իր ուղեծրով շարժվելով միջինում 0,259465 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,15° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7769) Օկունի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վիլնյով դյու Լատու

Վիլնյով դյու Լատու (ֆր.՝ Villeneuve-du-Latou), համայնք Ֆրանսիայի Միջին Պիրենեյան մարզի Արյեժ գավառում։ Մտնում է Լե Ֆոսա կանտոնի կազմի մեջ (Պամիե շրջան)։ 
Համայնքի INSEE կոդ՝ 09338։


== Բնակչություն ==
Համայնքի բնակչությունը 2008 թվականին կազմում էր 115 մարդ։


== Տնտեսություն ==
2007 թվականի տվյալներով 70 աշխատունակ տարիքի մարդկանցից (15-64 տարեկան) 45-ը տնտեսապես ակտիվ էին, 25-ը անգործունակ (ակտիվության ցուցանիշը 64,3 %, 1999 թվականին եղել է՝ 61,4 %)։ 45 աշխատունակ բնակիչներից 43-ը աշխատում էին (23 տղամարդ և 20 կին), անաշխատանք էի 2-ը (տղամարդ)։ 25 անգործունակ մարդկանցից 9-ը աշակերտներ կամ ուսանողներ են, 7-ը թոշակառու, 9-ը անաշխատունակ էին այլ պատճառներով։


== Տեսարժան վայրեր ==
Ռոմանական եկեղեցի՝ XI դար


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Վիլնյով դյու Լատու» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-1-31 
«Վիլնյով դյու Լատու» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-25
Սուդոստ (գետ)

Սուդոստ (ռուս.՝ Судость), գետ Ռուսաստանում, Ուկրաինայում (Բրյանսկի մարզ, Չերնիգովսկի մարզ)։


== Աշխարհագրություն ==
Սուդոստ գետը սկիզբ է առնում Միջինռուսական բարձրավայրից և թափվում է Դեսնա։ Գետը պատկանում է Սև ծովի ավազանին։ Գետի ափին են գտնվում աջից՝ Բոյնյա, Բրիկովկա, Վաբլյա, Վարա, Գորոդոկ, Գրեմյաչ, Դերեվենիե, Դրակովկա, Կալինովկա, Կոստա, Պյոս, Ռոշ, Սախարովկա, Սերեբրյանկա, Ուսա, Խոլոպեց, ձախից՝ Վյունովկա, Կոլբասովկա, Կրուպեց, Նետխար, Պոլոտինյա, Պոնիկովկա, Պոնուրկա, Պոպերեչնյա, Ռամասուխա, Ռժավկա, Ռևեն, Ռոժոկ։


== Հիդրոգրաֆիա ==
Սուդոստ գետի երկարությունը կազմում է 208 կմ, ավազանի մակերեսը՝ 5850 կմ2 է։ Գետի ջրի ծախսը միջինում կազմում է 18, 9 մ3։


== Տես նաև ==
Գետ
Ակունք և Գետաբերան
(2102) Տանտալուս

(2102) Տանտալուս (անգլ.՝ Tantalus), աստերոիդ ապոլոնի ընտանիքում։ Հայտնաբերվել է 1975 թվականի դեկտեմբերի 27-ին Չառլզ Կովալի կողմից Պալոմարում։
Միջին հեռավորությունը Արեգակից կազմում է 1,28999 ա. մ., առավելագույնը մոտենում է 0,9043 ա. մ. հեռավորության վրա և հեռանում 1,6757 ա. մ., իսկ Երկրի ուղեծրին Տանտալուս աստերոիդը նվազագույնը մոտենում է 0,0442 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 535,15 երկրային օրվա ընթացքում, իր ուղեծրով շարժվելով միջինում 0,672705 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 64,01° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2102) Տանտալուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Էստոնիայի հանրային հեռուստառադիոհաղորդակցության ընկերություն

Էստոնիայի հանրային հեռուստառադիոհաղորդակցության ընկերություն (էստ․՝ Eesti Rahvusringhääling), Էստոնիայի ազգային հեռուստառադիոհաղորդակցության ոլորտը ղեկավարող և կազմակերպող ընկերություն, որը անդամակցում է Եվրոպական հեռարձակողների միությունը։ Ձևավորվել է 2007 թվականի հունիս 1-ին Էստոնական ռադիոյի և Էստոնական հեռուստատեսության միացումով, որի մասին Էստոնիայի Ազգային ժողովը հատուկ օրենք է ընդունել 2007 թվականի հունվարի 18-ին։ Ընկերության մեջ ընդգրկված են 5 ռադիոալիք, 2 հեռուստաալիք և երեք լեզվով գործող լրատվական կայք։


== Արտաքին հղումներ ==
Պաշտոնական կայք (էստոներեն)
Մստա-Էս

«Մստա-Էս» խորհրդային (հետագայում ռուսական) արտադրության ժամանակակից 152-մմ ինքնագնաց հրետանի։


== Ընդհանուր բնութագիր ==
Մստա-Էս կայանքը նախատեսված է տակտիկական միջուկային միջոցների, հրետանու և ականանետային մարտկոցներից, տանկերի և այլ զրահատեխնիկայի, հակատանկաին միջոցների, կենդանի ուժի, ՀՕՊ և ՀՀՊ միջոցների, կառավարման կետերի, դաշտային ամրաշինությունների ոչնչացման համար, ինչպես նաև հակառակորդի պաշտպանության խորքում ռեզերվների ցորաշարժի խանգարման համար։ Մստա-Էս ինքնագնաց կայանքը սկսվել է շահագործվել խորհրդային բանակում 1989 թվականից։ Ներկայումս այն գտնվում է ծառայության հետ Ռուսաստանի, Ադրբեջանի, Բելառուսի, Վրաստանի, Ուկրաինայի և Վենեսուելայի և այլ երկրների զինված ուժերում։ Ռուսաստանի զինված ուժերում շահագործվում է մոտ 550 Մստա-ս։


== Տեխնիկական տվյալներ ==
Մստա-Էս կայանքը տեղադրված է Տ-72 և Տ-90 տանկերի վրա։ Մստա-Ս կայանքի երկարությունը կազմում է 6 մ (հաուբիցով 11.92 մ), լայնությունը 3.58 մ, իսկ բարձրությունը 2.98 մ։ Մստա-Էս կայանքի քաշը կազմում է 42 տ։ Մստա-Էս կայանքն ունի 152 մմ-անոց հաուբից։ Մստա-Էս կայանքի ամենավերին հատվածում տեղադրված է 12.7 մմ-անոց գնդացիր։ Մստա-Էս կայանքը սնուցվում է 780 ձիաուժ հզորությամբ V46-6 դիզելային շարժիչով, կամ ավելի հզոր 840 ձիաուժ հզորությամբ V-84A դիզելային շարժիչով։ Երկու դեպքում էլ ՝ կայանքը զարգացնում է 60 կմ/ժ արագություն։ Մստա-Էս կայանքի վառելիքի պաշարը կազմում է 500 կմ։ Մստա-Էս կայանքը պողպատե զրահապատված է։ Այն պաշտպանում է փոքր զենքերից և հրետանային արկերից։


== Մարտավարական տվյալներ ==
Այս հաուբիցը կարող է կրակել ցանկացած անկյան տակ։ Մստա-Էս կայանքը կարող է արձակել ցանկացած ստանդարտ 152 մմ-անոց արկեր։ Կրակի առավելագույն հեռավորությունև կազմում է շուրջ 24.7 կմ-ից մինչև 28.9 կմ։ Մստա-Էս կայանքը կարող է նաև խոցել շարժվող տրանսպորտային միջոցները։


== Սպառազինություն ==

 Ռուսաստան 550 հատ
 Ուկրաինա 40 հատ
 Ադրբեջան 18 հատ
 Բելառուս 13 հատ
 Եթովպիա 12 հատ
 Վրաստան 1 հատ
 Վենեսուելա որոշ քանակությամբ
 Մարոկկո որոշ քանակությամբ


== Տես նաև ==
2Ս1 Գվոզդիկա
2Ս3 Ակացիա
2Ս7 Պիոն
2Ս35 Կոալիցիա


== Արտաքին հղումներ ==
2S19 Msta-S(անգլ.)
«ՄՍՏԻ, «ՄՍՏԱ»!»։ Կարմիր Աստղ։ Արխիվացված է օրիգինալից 2008 թ․ օգոստոսի 4-ին։ Վերցված է 2011 թ․ սեպտեմբերի 24 
Տեսգրություն RuTube.ru կայքում(չաշխատող հղում)
Նեյտրոնային ռազմամթերք

Նեյտրոնային ռազմամթերք, առատ նեյտրոնային ճառագայթմամբ միջուկային ռազմամթերքների հատուկ տարատեսակ, որում օգտագործվում են ծանր միջուկների միջուկային շղթայական ռեակցիաներն ու թեթև միջուկների ջերմամիջուկային ռեակցիաները։ Միջուկների տրոհման ռեակցիաներն անհրաժեշտ են սկզբնանյութերը մինչև 107 К տաքացնելու համար։ Պայթյունի էներգիայի մեծ մասն առաջանում է ջերմամիջուկային ռեակցիայից և անցնում շրջապատող միջավայր՝ հիմնականում արագ նեյտրոնների հոսքի ձևով։ Նեյտրոնների հոսքը կազմում է թափանցող ռադիացիայի հիմնական մասը, որը և ոչնչացնում է մարդկանց, այդ թվում տանկերում, զրահամեքենաներում և թաքստոցներում գտնվողներին՝ չվնասելով ռազմական տեխնիկան և շենքերը։ Նեյտրոնային ռազմամթերքի պայթման ժամանակ նեյտրոններին բաժին է ընկնում տասնապատիկ ավելի էներգիա, քան միջուկային մյուս ռազմամթերքների դեպքում։ Որպես սկզբնանյութ նեյտրոնային ռազմամթերքում օգտագործվում է դեյտերիումի և տրիտիումի խառնուրդը։ Նեյտրոնային ռազմամթերքի ստեղծման աշխատանքները տարվում են ԱՄՆ-ում 1960-ական թվականներին, և մի շարք երկրների ռազմաքաղաքական շրջանների կողմից այն ռեկլամվում է որպես մարդ ոչնչացնելու նոր, արդյունավետ միջոց։ ԽՍՀՄ-ը հանդես է գալիս նեյտրոնային ռազմամթերքի մշակման և արտադրության արգելման օգտին։


== Տես նաև ==
Միջուկային պայթյուն
Միջուկային զենք
Տաբոր (գյուղ, Դուխովշչինսկի շրջան)

Տաբոր (ռուս.՝ Табор), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 105 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժուվենիլիա

Ժուվենիլիա  (պորտ.՝  Juvenília), համայնք Բրազիլիայում՝ Մինաս Ժերայս նահանգի կազմում։ Գտնվում է Մինաս Ժերայս նահանգի հարավարևմտյան մասում։ Բնակչությունը կազմում է 6332 մարդ՝ 2006 թվականի տվյալներով։ Գրավում է 1 076,889 կմ2 տարածք։ Բնակչության խտությունը կազմում է՝ 5,9 մարդ/կմ2։


== Պատմություն ==
Քաղաքը հիմնադրվել է 1996 թվականի դեկտեմբերի 22-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 12.199.090,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2.006,43 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2006 թվականի դրությամբ, կազմում է՝ 0,625 (տվյալները ՄԱԿ-ի զարգացման ծրագրի)։
Կետլ (գետ)

Կետլ, գետ Ռուսաստանում, հոսում է Կրասնոդարի երկրամասով։ Գետաբերանը գտնվում է Ֆարս գետի ձախ ափից 127 կմ հեռավորության վրա։ Գետի երկարությունը կազմում է 20 կմ, ջրահավաք ավազանը՝ 60,5 կմ2։


== Ջրագրության տվյալներ ==
Ըստ Ռուսաստանի պետական ջրային ռեեստրի տվյալների՝ այն ընկած է Կուբանի ավազանային շրջանին, գետի ջրատնտեսության մասը կազմում է Լաբա գետը՝ Չամլիկ գետի թափվելու մասից մինչև իր գետաբերանը, գետի գետային ենթաավազանը բացակայում է։ Գետի գետային ավազանը՝ Կուբանն է։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ - 06020000912108100004101
Կոդը ըստ հիդրոլոգիական հետազոտության (ՌԴ) - 108100410
Ավազանի կոդը - 06.02.00.009
Ծավալի համարը ըստ ՌԴ-ի - 08
Թողարկումը ըստ ՌԴ-ի - 1


== Ծանոթագրություններ ==
Աղդաղ (այլ կիրառումներ)

Աղդաղ, կարող է վերաբերել՝

Աղդաղ - լեռ Արսիան լեռնահամակարգի կենտրոնական հատվածում
Աղդաղ - լեռ Կիլիկիայում, Բուլղար լեռների արևելքում
Աղդաղ - լեռ Հայկական լեռնաշխարհում, Մալաթիայի մարզում
Աղդաղ - լեռ Ուրմիո լճի արևմտյան առափնյա շրջանում
Աղդաղ - լեռ Պոնտական լեռնահամակարգի կենտրոնական մասում
Աղդաղ - լեռնագագաթ Վայքում, Մալիշկա գյուղից հյուսիս-արևելք
Աղդաղ - լեռ Փոքր Կովկաս լեռնահամակարգում, Գանձակի լեռներում
Աղդաղ - գետ Սևանա լճի ավազանում
Աղդաղ - լեռնագագաթ Կոտուրի լեռնաշղթայի կենտրոնական մասում, ջրբաժան գծից արևելք։ Ձգվում է Կոտուրի ավազանի Այրիչր գետի ձախ ափի երկայնքով՝ 7-8 կմ երկարությամբ
Աղդաղ - լեռնագագաթ Զանգեզուրի լեռնաշղթայի հարավային հատվածում
Աղդաղ - լեռնագագաթ Կոտուրի լեռնաշղթայի հարավային հատվածում, Խոյ քաղաքից մոտ 24-25 կմ արևմուտք, Կոտուր գետից 5-6 կմ հեռավորության վրա
Աղդաղ - լեռնագագաթ Հայկական Պարում, նրա արևելյան հատվածում
Աղդաղ - լեռնախումբ Հայկական լեռնաշխարհում, Դերսիմում
Աղդաղ - լեռնանցք Ղարաբաղի լեռնահամակարգում
Աղդաղ - լեռնաշղթա Հայկական լեռնաշխարհում Բյուրակն-Մնձուրյան լեռնահամակարգում
Կավկազ (գյուղ, Բերեզնեգովատոեի շրջան)

Անվան այլ կիրառումների համար տե՛ս՝ Կավկազ (այլ կիրառումներ)Կավկազ (ուկրաիներեն՝ Кавказ), գյուղ Ուկրաինայի Նիկոլաևի մարզի Բերեզնեգովատոեի շրջանում։ Հիմնադրվել է 1920 թվականին։
2001 թվականի տվյալներով Կավկազ գյուղում բնակվում էր 217 մարդ։ Բնակավայրը զբաղեցնում է 0,629 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իշուտինո (գյուղ, Վաչսկի շրջան)

Իշուտինո (ռուս.՝ Ишутино), գյուղ Ռուսաստանի, Նիժնի Նովգորոդի մարզի Վաչսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լիգազներ

Լիգազներ (ՖՀ 6) (լատ.՝ ligāre` կապել կամ սոսնձել միմյանց), ֆերմենտների դաս, որոնք կատալիզում են երկու մեծ մոլեկուլների միջև քիմիական կապի առաջացում՝ միացում։ Հիմնականում մոլեկուլների միացումը ուղեկցվում է հիդրոլիզի հետևանքով ավելի մեծ մոլեկուլի մի մասի անջատմամբ։ Լիգազների կատալիզած ռեակցիաներն ունեն հետևյալ ընդհանուր տեսքը

Ab + C → A–C + bկամ հաճախ

Ab + cD → A–D + b + c + d + e + f, որտեղ փոքրատառերը ներկայացնում են մեծ մոլեկուլների կառուցվածքային խմբերը։


== Անվանակարգ ==
Լիգազների անվանումների մեջ ներառված է «լիգազ» բառը, օրինակ՝ ԴՆԹ լիգազ։ Լիգազներին անվանում են նաև «սինթետազներ», քանի որ նրանք օգտագործվում են նոր մոլեկուլների կենսասինթեզի համար։
Կենսաքիմիական անվանակարգը տարբերակում է սինթետազները և սինթազները։ Սինթազները չեն պահանջում նուկլեոզիդային եռֆոսֆատներից ստացված էներգիան, իսկ սինթետազները՝ պահանջում են։


== Դասակարգում ==
Ըստ ֆերմենտների միջազգային դասակարգման՝ օքսիդառեդուկտազները պատկանում են վեցերորդ դասին (ՖՀ 6)։ Այդ դասն իր հերթին ստորաբաժանվում է 6 ենթադասերի։

ՖՀ 6.1, ներառում է ֆերմենտներ, որոնք առաջացնում են ածխածին-թթվածին կապեր
ՖՀ 6.2, ներառում է ֆերմենտներ, որոնք առաջացնում են ածխածին-ծծումբ կապեր
ՖՀ 6.3, ներառում է ֆերմենտներ, որոնք առաջացնում են ածխածին-ազոտ կապեր (արգինինոսուկցինատ սինթետազ
ՖՀ 6.4, ներառում է ֆերմենտներ, որոնք առաջացնում են ածխածին-ածխածին կապեր
ՖՀ 6.5, ներառում է ֆերմենտներ, որոնք առաջացնում են ֆոսֆոէսթերային կապեր
ՖՀ 6.6, ներառում է ֆերմենտներ, որոնք առաջացնում են ազոտ-մետաղ կապեր


== Տես նաև ==
ԴՆԹ լիգազ


== Ծանոթագրություններ ==


== Արտաքին հղումներ ==
ՖՀ 6 դասակարգում
Կուրացած նկարիչը

«Կուրացած նկարիչը» (ռուս.՝ «Ослепший художник»), ռուս նկարիչ Վասիլի Մեշկովի նկարը, որն ստեղծվել է 1898 թվականին։ Գտնվում է Ռուսական պետական թանգարանի հավաքածուում Սանկտ Պետերբուրգում։


== Պատմություն ==
1894-1895 թվականներին տեղի է ունեցել Գեղարվեստական շրջիկ ցուցահանդեսների ընկերության XXII ցուցահանդեսը։ Նրա շրջանակներում Վասիլի Մեշկովը ցուցադրել է «Նկարիչ» նկարը։
1898 թվականին այս նկարի սյուժեն հիմք է հանդիսացել «Կուրացած նկարիչը» նկարի ստեղծման համար։ Նկարի համար որպես թեմա ծառայել է Նիկոլայ Էլլերտի ողբերգական ճակատագիրը, որը կուրացել էր և դադարել աշխատել։ «Կուրացած նկարիչը» նկարն ստեղծելուց մեկ տարի առաջ Մեշկովն արդեն Էլերտին պատկերել էր «Ծանր մտածմունք» (1897 թվական, գտնվում է Տրետյակովյան պետական պատկերասրահում) նկարում։
«Կուրացած նկարիչը» կտավը տպագրվել է փոստային բացիկների վրա։


== Այուժե ==
Նկարի առաջին պլանում՝ աջ կողմում, երփներանգ պաստառով բազմոցի ձախ անկյունում նստած է ոտքը ոտքին գցած մի տարեց մարդ։ Նա պատկերված է լրիվ հասակով, 3/4 շրջադարձով դեպի ձախ։ Ծնկին դրված ձախ ձեռքին ծխախոտ է։ Աջ ձեռքին հենել է ճակատը։ Տղամարդը հագել  է դեղին գույնի վերնաշապիկ, բաճկոն, տաբատ։ Ոտքերին կոշիկներ են։ Բազմոցի վրա՝ աջ կողմում, ծածկոց է։ Հատակին՝ տղամարդու ոտքերի տակ, բծավոր նախշերով գորգ է։ Պատին՝ բազմոցի վերևում, կախված են երեք նկարներ։ Երկրորդ պլանում՝ նկարի կենտրոնում, պատուհան է։ Պատուհանի մոտ գրասեղան է, ձախից՝ փափուկ բազկաթոռ։ Բազմոցից ձախ աթոռ սեղան է, պատուհան։ Գրասեղանի վրա բացված գիրք է, սեղանի լամպ, տարբեր ձևերի առարկաներ։ Պատուհանի վարագույրը կապված է պատերի միջև ձգվող պարանով։ Պատուհանից ձախ՝ պատին, կախված է նկար, աջ կողմում՝ մի փոքր էտյուդ։ Պատկերված նկարներն Նիկոլայ Էլլերտի աշխատանքներն են։


== Ծանոթագրություններ ==
Դուբովեց (գյուղ, Նեմիրովի շրջան)

Անվան այլ կիրառումների համար տե՛ս՝ ԴուբովեցԴուբովեց (ուկրաիներեն՝ Дубовець), գյուղ Ուկրաինայի Վիննիցայի մարզի Նեմիրովի շրջանում։ Հիմնադրվել է 1829 թվականին։
2001 թվականի տվյալներով Դուբովեց գյուղում բնակվում էր 290 մարդ։ Բնակավայրը զբաղեցնում է 1,36 կմ² տարածք։ Բնակչության խտությունը կազմում էր 213,24 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալ-Մազրաայի շրջան

Ալ-Մազրաայի շրջան (արաբ․՝ ناحية المزرعة‎‎), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հարավում՝ Ալ-Սուեյդայի մարզում։ Հանդիսանում է Ալ-Սուեյդայի գավառի երեք շրջաններից մեկը։ Ըստ 2004 թվականի պաշտոնական մարդահամարի տվյալներով շրջանի բնակչւոթյունն կազմում է 212,463 մարդ։
Վարչական կենտրոնն Ալ-Մազրաա քաղաքն է։ Գտնվում է մարզի արևելյան մասում։ Սահմանակից է հյուսիսում՝ Ալ-Արիկայի շրջան, արևելքում՝ Շահբայի շրջան, հարավում՝ Ալ-Սուեյդայի շրջան, արևմուտքում՝ Ալ-Շեյխ Մասքինի շրջան։ Քաղաքն ու շրջական ավանները կազմում են 691.13 քառ.կմ տարածք։
Շրջանն ուննի 12 գյուղ և ավան (Բնակչության թվաքանակն ըստ 2004 թվականի պաշտոնական մարդահամարի տվյալներով է) դրանք են՝

Դոռ (արաբ․՝ الدور‎‎), բնակչություն՝ 1,412
Դվեյիրա (արաբ․՝ الدويرة‎‎), բնակչություն՝ 950
Ջիդյա (արաբ․՝ جديا‎‎), բնակչություն՝ 150
Մաջդալ 6 (արաբ․՝ المجدل 6‎‎), բնակչություն՝ 3,459
Ալ-Մազարաա (արաբ․՝ المزرعة‎‎), բնակչություն՝ 3,454
Նաջրան (արաբ․՝ نجران‎‎), բնակչություն՝ 2,955
Կարրասա (արաբ․՝ قراصة‎‎), բնակչություն՝ 638
Ռիմա ալ-Լահֆ (արաբ․՝ ريمة اللحف‎‎), բնակչություն՝ 1,925
Սամիե (արաբ․՝ سميع‎‎), բնակչություն՝ 1,097
Թարա (արաբ․՝ تعارة‎‎), բնակչություն՝ 867
Թիրա (արաբ․՝ الطيرة‎‎), բնակչություն՝ 507
Սամմա (արաբ․՝ صما‎‎), բնակչություն՝ 213


== Ծանոթագրություններ ==
Դժոխաձոր (գետ)

Դժոխաձոր, գետակ Հայաստանի Սյունիքի մարզում։ Սկիզբ է առնում Բարգուշատի լեռների հյուսիսային լանջերից և Շինուհայր գյուղից 3,5 կմ արևելք միախառնվում Որոտան գետին։ Երկարությունը 8 կմ է։


== Ծանոթագրություններ ==
Born This Way (այլ կիրառումներ)

Born This Way, կարող է վերաբերել՝

Born This Way - ամերիկացի երգչուհի Լեդի Գագայի երգը
Born This Way - ամերիկացի երգչուհի Լեդի Գագայի երկրորդ ստուդիական ալբոմը
Born This Way - ամերիկացի երգչուհի Լեդի Գագայի ռեմիքսների երկրորդ ալբոմը
Born This Way - սերիա «Երգչախումբ» հեռուստասերիալից
Գյոզ (այլ կիրառումներ)

Գյոզ, կարող է վերաբերել՝

Գյոզ - գյուղ Արևմտյան Հայաստանում, Դիարբեքիրի վիլայեթի Մարդինի գավառում
Գյոզ - գյուղ Արևմտյան Հայաստանում, Վանի վիլայեթի Վանի գավառում
Dire Straits

Դայր Սթրեյթս (անգլ.՝ Dire Straits), բրիտանական ռոք խումբ, որը ձևավորվել է 1977 թվականին Մարկ Նոպֆլերի, նրա եղբոր՝ Դեյվիդի, Ջոն Իլլսլեյի և Պիկ Վիդերսի կողմից։ Խումբը արժանացել է չորս Գրեմմիի, և վաճառել է իր թողարկած ալբոմների ավելի քան 120 միլիոն օրինակ ամբողջ աշխարհում։ Խմբի լավագույն ալբոմը համարվում է «Brothers in Arms»-ը որը թողարկվել է 1985-ին և վաճառվել է 30 միլիոն օրինակով ամբողջ աշխարհում։ Խմբի երգերը հիմնականում մելանխոլիկ են և տխուր թեմաներով։ Համաշխարհային ճանաչում է ձեռք բերել գլխավորապես Մարկ Նոպֆլերի տաղանդի շնորհիվ։
2018 թվականին Dire Straits-ը ներառվել է ռոքնռոլի համաշխարհային փառքի սրահում։
Երաժշտախմբի առավել հայտնի երգերից են «Telegraph Road», «Sultans of Swing», «Romeo and Juliet», «Private Investigations», «Money for Nothing», «Walk of Life», «Tunnel of Love», «Your Latest Trick», «You and Your Friend», «Brothers in Arms», «Calling Elvis» հիթերը։


== Ծանոթագրություններ ==


== Գրականություն ==
Illsley John (2021)։ My Life in Dire Straits : The Inside Story of One of the Biggest Bands in Rock History։ London, UK: Bantam Press։ ISBN 978-1-78763-436-7։ OCLC 1282301626 


== Արտաքին հղումներ ==
Dire Straits(անգլ.) Allmusic կայքում

markknopfler.com Մարկ Նոպֆլերի պաշտոնական կայքէջը
direstraits.com Dire Straits. պաշտոնական կայք
Dire Straits' demo tape (1977)
Պրոթեզավորում

Պրոթեզավորում (ֆր.՝ prothese, հունգ.՝ лроадеспд - միացում, հավելում), 

բժշկական օգնության ձև։
Բժշկատեխնիկական դիսցիպլին, մշակում է միջոցառումների համակարգ, որի նպատակն է հիվանդների և հաշմանդամների օրգանների կորցրած ֆունկցիայի (մասնակի) և ձևի վերականգնումը։


== Ընդհանուր նկարագրություն ==

Ավելի նեղ իմաստով Պ․ պրոթեզների և պրոթեգաօրթոպեդիական հարմարանքների (ապարատներ, սեղմիրաններ, կոշիկներ և այլ սարքավորումներ) նախագծումը, պատրաստումը և օգտագործումն է։ Սոցիալական առումով Պ․ հիվանդների և հաշմանդամների ապահովումն է ձեռնափայտերով, հենակներով, հատուկ սայլակներով ևն։ Պրոթեզավորումը սերտորեն առնչվում է օրթոպեդիայի, արավմաաոչոգիայի, վերականգնողական վիրաբուժության, ֆիզիոլոգիայի, կենսամեխանիկայի, էլեկտրոնիկայի հետ։ Ռուսաստանում, 1916 թվականին մի շարք քաղաքներում բացվել են պրոթեզային արհեստանոցներ։


== Սկզբունքներ ==
Այնուհետև ԽՍՀՄ-ում ստեղծվել են պրոթեգաօրթոպեդիական ձեռնարկություններ, հեռավոր շրջաններում բնակվող հաշմանդամներին սպասարկելու նպատակով գործում են արտագնաց բրիգադներ՝ պրոթեզային արհեստանոցներով։ ԽՍՀՄ-ում Պրոթեզավորման զարգացմանը նպաստել են Ն․ Պրիորովի, Ն․ Բուրդենկոյի և այլոց աշխատանքները։ ԽՍՀՄ-ում Պրոթեզավորման հիմնական սկզբունքները հաստատված են ԽՍՀՄ և միութենական հանրապետությունների 1972 թվականի առողջապահության վերաբերյալ օրենսդրության հիմունքներով։ Սահմանվել են անվճար կամ զեղչով պրոթեզներ ստացող անձանց կատեգորիաները, պրոթեզներով ապահովելու պայմաններն ու կարգը։ Աչքի և ատամների պրոթեզներով ապահովելու գործն իրականացնում են առողջապահության, մնացած պրոթեզներով՝ սոցիալական ապահովագրության մարմինները։ Բարդ պրոթեզների պատրաստման համար հիվանդին տեղավորում են ստացիոնարում, տրվում է ժամանակավոր անաշխատունակության նպաստ (օրացուցային 30 օրից ոչ ավելի)։ Ժամանակակից Պրոթեզավորման բնագավառում ֆիզիոլոգների և մասնավորապես կենսամեխանիկների ներգրավումը նպաստեց հաշմանդամների շարժողական ֆունկցիաների առավել խորը ուսումնասիրմանը, առաջադրվեցին պրոթեզների մշակման նոր պահանջներ։


== Ուսումնասիրություններ ==
Սովետական գիտնականներն աշխարհում առաջինն են մշակել և ներդրել վերին վերջույթի կենսաէլեկտրական ղեկավարման պրոթեզներ։ Ուսումնասիրվել են վերջույթների ծայրատման սահմաններն ու մեթոդները, ճշտվել են ծայրատի հիվանդությունների ու արատների պատճառներն ու կանխարգելման միջոցառումները, ներդրվել է ևման նոր մեթոդ՝ վիրահատությունից անմիջապես հետո (էքսպրես-պրոթեզավորում), պարզաբանված են երեխաների ևման առանձնահատկությունները ծայրատումից հետո և վերջույթների զարգացման արատների դեպքում։ ԽՍՀՄ-ում Պրոթեզավորման բնագավառի հաջողությունները լուսաբանվում են «Օրթոպեդիա, տրավմատոլոգիաի պրոտեզիրովան» («Ортопедия, травматология и протезирование», 1955 թվականից) և այլ ամսագրերում։


== Երևանի արհեստանոց ==
Երևանում Պրոթեզավորման առաջին արհեստանոցը բացվել է 1926 թվականին (1930-1937 թվականին խորհրդատուն եղել է Ք․ Պետրոսյանը), որը 1936 թվականին վերածվել է կոմբինատի, իսկ 1948 թվականին՝ գործարանի։ Վերջինս Հայրենական պատերազմի հաշմանդամներին և հենաշարժական ապարատի բնածին ու ձեռքբերովի ձևախախտումներով հիվանդներին ապահովում է տարբեր տեսակի պրոթեզներով։
Ամանգելդի Իմանով

Ամանգելդի Իմանով (ղազ.՝ Аманкелді Үдербайұлы Иманов, ապրիլի 3, 1873 -մայիսի 18, 1919), 1916 թվականի ազգային-ազատագրական ապստամբության առաջնորդ, Ղազախստանում խորհրդային ռեժիմի հաստատման աջակից։ խորհրդային ռեժիմի հաստատման աջակից
Իր ջոկատներով մեծ դեր է կատարել սուլային սովետներ ստեղծելու գործում։ 1918 թվականին նշանակվել է Տուրգայի գավառի զինվորական կոմիսար։ Կոլչակի հարձակման ժամանակ (1919, գարուն) Տուրգայում ապստամբություն բարձրացրած հակախորհրդային ուժերն Իմանովին ձերբակալել էին և գնդակահարել մայիսի 18-ին։